Аз съм роден в Тайван.
Израстнах обкръжен от
различни магазини за железария
и обичах да ходя на нощните пазари.
Обичам енергията на нощните пазари,
цветовете, светлините, играчките
и всички неочаквани неща, които намирам всеки път, когато отида,
неща като диня с антени от сламки
или кученца с мохок.
Докато растях, обичах да разглобявам играчки,
всякакви играчки, които намирах вкъщи,
като например пистолета с капси на брат ми, когато не беше вкъщи.
Също така обичах да създавам среди,
където хората да разглеждат и играят.
В тези ранни инсталации,
вземах парчета найлон, найлонови торбички
и неща, които намирах в железариите
или вкъщи.
Взимах неща като маркери,
смесвах ги с вода, изпомпвах я през пластмасови тръби,
създавайки тези светещи циркулаторни системи,
през които хората да вървят и да се забавляват.
Харесвам тези материали поради начина, по който изглеждат,
усещането от тях и това, че са много достъпни.
Също обичах да създавам устройства, които да работят с части от тялото.
Взимах светодиоди от камера,
ластик за бънджи, завързвах това около кръста си
и снимах пъпа си,
за да получа по-различна гледна точка
и да видя какво прави.
(Смях)
Също обичах да модифицирам домашни уреди.
Това е автоматична нощна лампа.
Някои от вас може би имат вкъщи.
Отрязвах светлинния сензор,
добавях удължител
и използвах пластелин,
залепвах го на телевизора
и снимах окото си
като използвах тъмната част на окото си,
за да заблудя сензора, че е нощ,
така че включваше лампичката.
Бялата част на окото и клепача
ще заблудят сензора да мисли, че е ден
и ще спре светлината.
Исках да събера повече различни видове очи,
така че построих това устройство, което използваше каски за колелета,
няколко крушки и телевизори.
Щеше да бъде по-лесно другите хора да носят каската
и да запишат очите си.
Това устройство ми позволява символично
да извличам очите на другите хора,
така че имам разнообразие от очи, които да използвам
за другите си скулптури.
Тази скулптура има четири очи.
Всяко око контролира различно устройство.
Това око се завърта само в телевизор.
Това око надува пластмасова тръба.
Това око гледа видео за създаването на друга скулптура.
А тези две очи активират светеща вода.
Много от тези произведения по-късно се показват
в музеи, биеналета, триеналета
по целия свят.
Обичам науката и биологията.
През 2007, извършвах проучване
в Музея по естествени науки Смитсониън,
наблюдавайки биолуминисцентни организми в океана.
Обичам тези същества. Харесвам как изглеждат, харесвам усещането.
Те са меки, те са лигави
и бях впечатлен от начина, по който използват светлината
в тяхната околна среда,
да привличат партньори, за самозащита
или за привличане на храна.
Това проучване вдъхнови работата ми по много различни начини,
неща като движението или различните модели на светлина.
Така че започнах да събирам много
различни видове материали в студиото си
и просто да експериментирам
и да изпробвам това, да изпробвам онова
и да видя какви видове същества мога да измисля.
Използвах много вентилатори за компютри
и просто ги слагах заедно, за да видя какво става.
Това е инсталация от 8000 квадратни фута,
състояща се от различни същества,
някои висящи от тавана, а други стоящи на пода.
От далеч, те изглеждат като извънземни,
но когато погледнете отблизо,
те всички са направени от черни чували за боклук
или пластмасови кутии.
Бих искал да споделя с вас как обикновените неща
могат да станат нещо магическо и прекрасно.
(Аплодисменти)
Благодаря ви.
(Аплодисменти)